คือหนูอยู่ดีๆก็เป็นหวัดค่ะแล้วผ่านไปสองสามวันมันก็เป็นหวัดหนักขึ้นแล้วน้ำมูกที่ไหลก็เป็นสีเขียวบ้างค่ะบางทีก็จาม แต่ว่าส่วนมากหนูจะไอหนักมากๆเลยค่ะแล้วเวลาไอก็จะมีเสมหะในคอตลอดเลย บางทีก็หายใจเป็นเสียงอี๊ดๆแต่พอสักพักเสียงก็หายไป เจ็บคอมาก เพราะไอบ่อยเกินค่ะบางทีลุกๆไปไหนก็เวียนหัว หายใจทางจมูกก็ไม่ค่อยออกต้องหายใจทางปากอย่างเดียวอย่างนี้มีโอกาสเสี่ยงเป็นโรคไหมคะ
สวัสดีค่ะ อาการไอมาก คัดจมูก จาม อาจเกิดจาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ-คออักเสบ มีอาการไอ มีน้ำมูก เจ็บคอ-ไซนัสอักเสบ อาจมีการปวดตามใบหน้าร่วมด้วยการดูแลตัวเองเบื้องต้นดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่ รับประทานยาบรรเทาอาการเช่นยาแก้ไอ ยาลดน้ำมุก ยาละลายเสมหะได้สังเกตอาการ ถ้ามีอาการเรื้อรังมากกว่า 2 อาทิตย์ ไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่างควรไปพบแพทย์